b'\n_START_ARTICLE_\nElizabeta Belgijska\n_START_SECTION_\nRojstvo\n_START_PARAGRAPH_\nElizabeta je bila rojena 25. oktobra 2001 ob 21:58 s carskim rezom v H\xc3\xb4pital Erasme v Anderlechtu v Bruslju kot prvi otrok takrat vojvode in vojvodinje Brabantske. Ob rojstvu je tehtala 2936 gramov in bila velika 49,50 centimetrov. Po njenem rojstvu je njen o\xc4\x8de Filip na konferenci izjavil: "To je prava \xc5\xbeenska."_NEWLINE_Kr\xc5\xa1\xc4\x8dena je bila 9. decembra 2001 v kapeli grada Ciergnon. Njena botra sta njen bratranec nadvojvoda Amadeo Avstrije-Este, sin princese Astrid, in njena teta grofica H\xc3\xa9l\xc3\xa8ne d\'Udekem d\'Acoz._NEWLINE_Ima dva mlaj\xc5\xa1a brata, princa Gabriela in princa Emmanuela, in mlaj\xc5\xa1o sestro princeso Eleonoro.\n_START_SECTION_\nPozicija\n_START_PARAGRAPH_\nDeset let pred Elizabetinim rojstvom se je uveljavil nov zakon o dedovanju na belgijski prestol, ki je uvedel absolutno primogenituro, kar pomeni, da je Elizabeta prva v vrsti dednega dedovanja, ker je najstarej\xc5\xa1i otrok. \xc4\x8ce bo nasledila prestol, kot je to pri\xc4\x8dakovano, bo postala prva belgijska kraljica na vladarskem prestolu.\n_START_SECTION_\n\xc5\xbdivljenje in izobra\xc5\xbeevanje\n_START_PARAGRAPH_\nPrincesa Elizabeta trenutno obiskuje Sint-Jan Berchmanscollege v okro\xc5\xbeju Marollen v Bruslju, ki so ga obiskovali njeni starej\xc5\xa1i bratranci in sestri\xc4\x8dne, otroci njene tete princese Astrid. To je pomembna sprememba v navadah kraljevske dru\xc5\xbeine, saj je prvi\xc4\x8d, da se je izobra\xc5\xbeevanje bodo\xc4\x8dega belgijskega vladarja za\xc4\x8delo v nizozem\xc5\xa1\xc4\x8dini. Elizabeta se udele\xc5\xbeuje tudi plesnih te\xc4\x8dajev, ki se izvajajo v nizozem\xc5\xa1\xc4\x8dini na Akademiji za glasbo v ob\xc4\x8dini Asse v flamskem Brabantu. Govori nizozem\xc5\xa1\xc4\x8dino, franco\xc5\xa1\xc4\x8dino in nem\xc5\xa1\xc4\x8dino._NEWLINE_Princesa se je udele\xc5\xbeila svoje prve kraljeve dol\xc5\xbenosti leta 2006, ko je bila prisotna na Te Deumu v \xc4\x8dast belgijskemu dr\xc5\xbeavnem dnevu. Leta 2007 je spremljala svojega o\xc4\x8deta na otvoritvi znanstvenega muzeja Technopolis. Udele\xc5\xbeila se je tudi Glasbenega tekmovanja kraljice Elisabeth (Queen Elisabeth Music Competition) in v kraljevski pala\xc4\x8di predstavila model belgijske antarkti\xc4\x8dne postaje, ki nosi njeno ime, Princesa Elisabeth Antarktika._NEWLINE_Leta 2006 je bila tudi dru\xc5\xbeica na poroki svoje tete Elisabeth in leta 2011 na poroki svoje tete in botre H\xc3\xa9l\xc3\xa8ne. 5. julija 2014 pa je bila dru\xc5\xbeica na poroki njenega bratranca in botra, princa Amadea._NEWLINE_21. julija 2013, ko je njen o\xc4\x8de prisegel kot kralj Belgijcev (njegov o\xc4\x8de, kralj Albert II. se je odpovedal prestolu tik pred tem), je princesa Elizabeta postala prestolonaslednica na belgijski prestol in tako pridobila naziv vojvodinje Brabantske._NEWLINE_Oktobra 2014 je imela Elizabeta govor v po\xc4\x8dastitev spomina na prvo svetovno vojno, decembra 2015 na pogrebu svoje pratete, kraljice Fabiole in 6. maja 2015 pred krstitvijo ladje Pollux.'